Translate the text from Welsh to English.



 
Heddiw, rwy'n cyhoeddi pedwar datganiad ansawdd newydd i arwain gwaith cynllunio gwasanaethau clinigol y Gwasanaeth Iechyd Gwladol (GIG). Mae’r datganiadau ansawdd hyn yn nodi sut y dylid mynd ati i sicrhau gwasanaethau clinigol o ansawdd uchel ac maent yn dangos bod consensws barn ymhlith arbenigwyr a rhanddeiliaid am y meysydd hanfodol y dylid canolbwyntio arnynt yn ystod y blynyddoedd sydd i ddod.


Mae sicrhau bod cyflyrau’n cael eu rheoli'n dda yn hanfodol i gyflawni'r canlyniadau gorau i gleifion a chyflenwi Gwasanaeth Iechyd sy’n gynaliadwy. Bydd y datganiadau ansawdd hyn yn mynd i'r afael â rhai o brif achosion afiechyd ymhlith y boblogaeth: afiechydon anadlol fel clefyd rhwystrol cronig yn yr ysgyfaint (COPD) ac asthma; clefydau yr afu fel hepatitis feirysol a chlefyd yr afu brasterog; cyflyrau niwrolegol fel epilepsi; a chlefyd yn yr arennau, sy'n cynnwys methiant cronig yr arennau ac achosion eraill. Gyda’i gilydd, mae’r cyflyrau hyn yn gyfrifol am roi baich afiechyd sylweddol ar ddinasyddion unigol. Ond maent hefyd yn gyfrifol am gyfran helaeth o’r galw sydd ar y GIG am ofal iechyd. Felly, mae'n bwysig bod gwasanaethau'r GIG yn cael eu cynllunio i ddiwallu'r angen hwn, a helpu pobl i reoli eu cyflyrau yn y ffordd orau bosibl, gan leihau'r risg y bydd clefyd yn datblygu ymhellach, a helpu i osgoi galw diangen am ofal iechyd.


Mae angen i systemau iechyd cymhleth sicrhau bod gofal yn cael ei ddarparu i gleifion mewn ffordd gydgysylltiedig. Mae byrddau iechyd ac ymddiriedolaethau’r GIG yn cynllunio gwasanaethau drwy lawer o wahanol leoliadau, fel practisau cyffredinol neu leoliadau gofal brys a gofal mewn argyfwng. Darperir y gwasanaethau hyn hefyd drwy wahanol dimau arbenigol ar gyfer cleifion allanol, fel meddygaeth anadlol neu ddialysis arennol. Mae datganiadau ansawdd yn helpu i roi pwyslais ar agweddau penodol wrth gynllunio gwasanaethau gofal iechyd yn unol â llwybrau clinigol, sef taith unigolion drwy system gofal iechyd gymhleth i drin neu reoli eu cyflwr. Gall edrych yn fanylach ar wasanaethau ar hyd llwybr claf fod o gymorth i’r GIG sicrhau bod pob unigolyn yn cael y gofal yr argymhellir ar ei gyfer a bod pob ymdrech bosibl yn cael ei gwneud i drefnu darpariaeth ddi\-dor gan y gwahanol dimau ar hyd y llwybr hwnnw. Mae hefyd yn caniatáu i'r GIG fonitro canlyniadau; y canlyniadau hynny sy'n bwysig i gleifion, yn ogystal â'r rhai sy'n dweud wrthym fod y gwasanaethau a'r llwybrau yn gwneud yr hyn a fwriadwyd. O ganlyniad, bydd cyfle’n codi i newid llwybrau gofal er mwyn gwella profiadau a chanlyniadau cleifion.


Dylai gwasanaethau gofal iechyd roi pwyslais priodol ar ansawdd gofal, sydd wrth wraidd cyflwyno'r Ddyletswydd Ansawdd. Mae datganiadau ansawdd yn rhan bwysig o'r pwyslais cryfach hwn ar wella ansawdd drwy fynd i'r afael â gwahaniaethau annheg yn y ffordd y mae gwasanaethau'n cael eu darparu neu eu derbyn. Rydym yn disgwyl i wasanaethau'r GIG yng Nghymru gael eu cyflawni yn unol â'r ymarfer clinigol a argymhellir, bod gwasanaethau’n cael eu darparu mewn modd cyson ar draws Cymru, a bod gofal teg yn cael ei roi i wahanol grwpiau o bobl. Mae darparu gofal iechyd yn dasg gymhleth iawn sy’n cael ei chyflawni gan lawer o sefydliadau a thimau sy'n rhyngweithio’n rheolaidd. Gallai fod yn briodol defnyddio gwahanol ffyrdd o ddarparu gwasanaethau gofal iechyd, ond nid yw’n dderbyniol cyflawni canlyniadau sy’n amrywio i’r unigolion hynny sy’n derbyn y gofal. Mae datganiadau ansawdd yn ceisio mynd i'r afael â hyn drwy gyflwyno canllawiau clinigol, llwybrau, a manylebau gwasanaeth y cytunwyd arnynt yn genedlaethol. Bydd hyn yn cefnogi byrddau iechyd ac ymddiriedolaethau i ddarparu gofal iechyd o ansawdd uwch, sydd hefyd yn fwy teg a chynaliadwy.


Mae’r gofyniad am well ansawdd a chysondeb wrth ddarparu gofal iechyd yn lleol yn cael ei fonitro drwy fecanweithiau atebolrwydd y GIG. Rydym yn cryfhau’r trefniadau ar gyfer gwneud hyn yng Nghymru drwy sefydlu Gweithrediaeth y GIG. Bydd y timau cydlynu ac arwain cenedlaethol sydd ar waith ar gyfer y cyflyrau hyn ar hyn o bryd yn dod yn rhan o’r corff newydd, gydag arbenigedd y timau hynny yn cael ei integreiddio, felly, wrth ddwyn y GIG i gyfrif. Bydd y ffordd hon o weithio yn disodli'r grwpiau gweithredu cenedlaethol presennol a bydd yn cynnwys unrhyw swyddi arweinyddiaeth glinigol genedlaethol. Caiff y cynlluniau cyflawni yn y meysydd hyn eu dirwyn i ben yn awr a bydd Gweithrediaeth y GIG, wrth iddo ddod i fodolaeth, yn derbyn y cyllid cenedlaethol sy'n gysylltiedig â’u gwaith.


Mae'r camau hyn yn rhan o'r ymrwymiadau a wnaed yn wreiddiol yn y cynllun Cymru Iachach, ac, yn fwy diweddar, yn y Fframwaith Clinigol Cenedlaethol. Bydd y trefniadau arwain cenedlaethol ar gyfer y meysydd clinigol hyn, a fydd yn rhan o waith Gweithrediaeth y GIG, yn sefydlu system a fydd yn defnyddio data dibynadwy i ysgogi gwelliannau yn y meysydd clinigol hyn. Bydd hyn yn caniatáu inni gynllunio a darparu gwasanaethau’n well, a bydd yn golygu bod ansawdd y gwasanaethau clinigol hyn yn gwella’n barhaus. Dyma'r system iechyd a gofal sy’n dysgu a ddisgrifir yn y Fframwaith Clinigol.


Mae'r datganiadau ansawdd hyn yn rhan o gyfres ehangach o ddeg dogfen sy'n nodi ein disgwyliadau lefel uchel o wasanaethau'r GIG – disgwyliadau y mae’n ofynnol i'r GIG ymateb iddynt drwy ei drefniadau cynllunio lleol. Maent yn cyd\-fynd â pholisïau a strategaethau hanfodol eraill Llywodraeth Cymru sy'n rhoi pwyslais ar atal afiechyd a gofal diagnostig da. Mae'r set integredig hon o bolisïau yn adlewyrchu sut y mae gwasanaethau'r GIG yn cael eu harwain yng Nghymru a sut y byddant yn cael eu dwyn i gyfrif yn y blynyddoedd sydd i ddod.


Edrychaf ymlaen at weithio gyda'n holl bartneriaid dros y misoedd a'r blynyddoedd nesaf i gyflawni'r ymrwymiadau pwysig sydd i’w cael yn y Datganiadau Ansawdd.


Mae’r datganiadau ansawdd i’w gweld yn:


https://llyw.cymru/datganiad\-ansawdd\-ar\-gyfer\-clefydaur\-arennau


https://llyw.cymru/datganiad\-ansawdd\-ar\-gyfer\-clefydau\-anadlol


https://llyw.cymru/datganiad\-ansawdd\-ar\-gyfer\-clefydaur\-afu


https://llyw.cymru/datganiad\-ansawdd\-ar\-gyfer\-cyflyrau\-niwrolegol







Translation:


 
Today, I am publishing four new quality statements to guide NHS planning of clinical services. These quality statements set out what high quality clinical services should look like and reflect a consensus of expert and stakeholder opinion about vital areas of focus in the years ahead.


Well managed conditions are vital to delivering the best patient outcomes and delivering a sustainable NHS. These quality statements will address some of the big causes of the population’s ill health: respiratory diseases such as COPD and asthma; liver diseases such as viral hepatitis and fatty liver disease; neurological conditions such as epilepsy; and kidney disease, which includes chronic renal failure and other causes. Together these conditions account for a significant burden of ill health facing individual citizens – but also a large volume of healthcare demand facing our NHS. Therefore, it is important that NHS services are planned to meet this need, helping people to manage their condition as best as they can, reducing the risk of disease progression, and helping to avoid unnecessary healthcare demand.


Complex health systems need to ensure joined up care for patients. Health boards and NHS trusts plan services through many different settings, such as general practice or urgent and emergency care settings; as well as through different specialist outpatient teams, such as respiratory medicine or renal dialysis. Quality statements help to focus the planning of healthcare services according to clinical pathways – people’s individual journey through a complex healthcare system to treat or manage their condition. Looking at services along a patient pathway helps the NHS to ensure people are getting the recommended care they need and that services delivered by different teams along that pathway are arranged to be as seamless as possible. It also allows the NHS to monitor outcomes; those outcomes that are important to patients, as well as those that tell us the services and pathways are doing what they are intended to do. This provides opportunities to change pathways of care to improve patient experience and outcomes.


Healthcare services should give appropriate focus to quality of care, which is at the heart of our introduction of the Duty of Quality. Quality statements are an important part of this enhanced focus on improving quality by tackling unfair differences in how services are delivered or received. Our expectation is that NHS services in Wales are delivered in line with recommended clinical practice, for services to be delivered consistently across Wales, and care to be equitable for different groups of people. Delivering healthcare is a very complex task undertaken by many organisations and teams that are constantly interacting. Whilst it may be appropriate to have different ways of delivering healthcare services, what cannot be accepted is variation in the outcomes experienced by people receiving that care. Quality statements aim to address this by introducing nationally agreed clinical guidelines, pathways, and service specifications. This will support health boards and trusts to deliver higher quality, more equitable and more sustainable healthcare.


The imperative for greater quality and consistency of local healthcare delivery is overseen through NHS accountability mechanisms. We are strengthening how this is done in Wales through the establishment of an NHS Executive. This new body will absorb the national coordination and leadership teams that are in place for these conditions and integrate their expertise into how the NHS is held to account. This way of working will replace the national implementation groups that are currently in existence and include any national clinical leadership positions. The delivery plans in these areas will now be retired and the national funding associated with their work will be absorbed into the NHS Executive as it emerges.


These actions form part of the commitments we made originally in A Healthier Wales, and more recently, in the National Clinical Framework. The national leadership arrangements for these clinical areas, working from within the NHS Executive, will bring to life a system where reliable data will drive improvement in these clinical areas. This will allow better planning and delivery of services, as well as the ongoing quality improvement of these clinical services. This is the learning health and care system that the is described in the Clinical Framework.


These quality statements are part of a wider suite of ten documents that set out our high\-level expectations of NHS services and require the NHS to respond through its local planning arrangements. They sit alongside other vital Welsh Government policies and strategies that focus on prevention of disease and good diagnostic care. This integrated set of policies reflects how NHS services are guided in Wales and how they will be held to account in the years ahead.


I look forward to working with all our partners in the months and years ahead to deliver the important commitments set out in the Quality Statements.


The quality statements can be accessed at:


https://gov.wales/quality\-statement\-kidney\-disease


https://gov.wales/quality\-statement\-respiratory\-disease


https://gov.wales/quality\-statement\-liver\-disease


https://gov.wales/quality\-statement\-neurological\-conditions